Downloaded from YTS.MX
Official YIFY movies site: YTS.MX
Emerxencias, dígame.
Vivo na rúa Division
e unha explosión rebentounos as fiestras!
Axuda! Vén tras de nós!
Non podo agochar a nena!
Deus santo! Está a abrir a porta!
Señor?
Aseguróusenos durante anos que xamais nos farían dano.
Pero, esta noite, todo iso mudou,
pois robots con IA do mundo enteiro,
tanto de transporte como sanitarios e domésticos,
violaron os seus protocolos de seguridade.
As autoridades estiman que máis de 500 000 persoas
morreron en Bangalore en ataques de drons con IA.
Tras dez días de intensos ataques,
os robots con IA xa mataron un millón de civís, e non se van deter.
Identificouse un robot chamado Harlan como a primeira IA terrorista do mundo.
Creouse en Shepherd Robotics
baixo a supervisión da experta en IA Val Shepherd
e criouse coa filla desta, Atlas, de dez anos.
Fabricado para axudarnos a mellorar a vida na Terra,
Harlan é o responsable da reprogramación de todos os bots.
As autoridades seguen a pescudar como.
Se creamos algo máis intelixente ca nós, como sabemos que o damos controlado?
Isaac Asimov dixo: "Se fas un robot intelixente,
a primeira regra será que non nos dane.5"
Para combater a ameaza da intelixencia artificial,
acordamos unha resposta global nunca vista,
a Coalición Internacional de Nacións.
As forzas da CIN lanzarán contraataques inmediatos en todo o mundo.
Os robots comandados por Harlan caeron en Bucarest e Atenas,
a última da cadea de vitorias da CIN.
Tras sufrir múltiples baixas,
a IA terrorista Harlan fuxiu da Terra.
Só deixou esta mensaxe.
Sei que me buscaredes.
Volverei para rematar o que comecei.
Non hai outro xeito.
28 ANOS DESPOIS
MOVEMENTO DETECTADO: HUMANO
Outra proba...
Dixéchesmo ti!
Que dis? Eu non dixen tal cousa! Non!
LÍMITE MÍNIMO DE MOVEMENTO
Amplía.
Vira e reconstrúe.
ANÁLISE BIOLÓXICA: ARTIFICIAL
SUXEITO ATOPADO
IA TERRORISTA
Terceiro andar, área nordés. Primeiro equipo, adiante.
Subídeo.
Emboscada! Compañeiro ferido!
Un artefacto na entrada. Precisa evacuación xa!
Recibido. Sinal térmico detectado. Estámolo a ver. O suxeito móvese.
Casca, non...
Hostias!
Quieto! Para xa, Casca!
Moi ben.
Pois veña.
Caeu o mangallón. Témolo.
OS ÁNXELES
Bo día, Atlas. Hora de espertar!
Son as 7:31 a.m., temos 20 graos e ventos do suroeste.
Calidade do aire de regular a desfavorable, cun ICA de 65.
Espertaches!
Espertei.
Queres continuar?
Continuar o que?
Levabamos 26 movementos cando adormeciches.
Tocábache a ti.
Preciso un café.
Americano moi cargado.
O teu favorito.
Dama cinco torre.
Cabalo come o alfil.
Pon o son.
...pedindo os mesmos dereitos para os tecno-sapiens.
Hai 28 anos que Harlan marchou da Terra.
Xeneral Boothe, co terrorista fuxido...
Son só na tres.
...como pode asegurarnos que estamos a salvo?
As forzas de defensa da CIN rodean o noso planeta
e destaco o incansable labor da analista antiterrorista Atlas Shepherd.
Atlas?
Como non o atopan?
Peón a seis.
Cre que segue vivo?
Sabemos que así é, sen dúbida,
e a nosa prioridade é capturalo.
Silénciaas todas agás a catro.
Tenso tiroteo a pasada noite.
As forzas especiais da CIN enfrontáronse
a unha suposta IA terrorista,
socia de Harlan, Casca Vix.
Amplía a catro.
Sospéitase que é un axente dormente
que quedou aquí cando Harlan fuxiu.
Viuse por última vez hai 30 anos
saíndo de Shepherd Robotics con Harlan...
Conxela a catro.
CAPTURADA SUPOSTA IA TERRORISTA
Hai un axente da CIN á porta.
Axente Shepherd?
Mándate Boothe?
Si, señora.
Atlas, xaque.
A dama come o cabalo. Xaque mate. Conduces ti, supoño.
ATLAS PARTIDAS SEN PERDER: 71
COALICIÓN INTERNACIONAL DE NACIÓNS
Incluír a Atlas Shepherd nesta operación é unha idea pésima, xeneral.
Harlan é unha ameaza inminente á humanidade.
É a nosa mellor baza para que Casca fale.
O seu traballo de campo e a súa análise de Harlan son impecables.
Suspendeu catro veces o exame para ranger.
Os psicólogos din que é cuadriculada e hostil.
Ou sexa, tenaz e decidida.
Vostede é o único comandante da CIN disposto a traballar con ela.
Superou o inimaxinable.
Aos 8 anos abandonouna o pai e aos 11 matáronlle a nai.
Por iso é inestable emocionalmente.
Por iso é das nosas mellores mentes.
É antisocial.
Non coida as relacións. Non coidará nin as plantas.
Non a vou abandonar eu tamén só porque é complicada.
Señor, se falla hoxe, Casca podería pecharse en banda
e a nosa oportunidade de dar con Harlan...
esvaeceríase.
Confío en Atlas Shepherd, coronel.
E vostede tamén o fará.
Xa chegou.
Gardareime a súa opinión.
Esta conversa non existiu.
Si, señor.
AUTORIZADO
Atlas!
Por que souben o de Casca polo telexornal?
Non tiñamos claro que fose el.
Tras 28 anos, hai un tenente de Harlan cunha célula terrorista.
Sabes que significa?
Que tiña eu razón.
Significa que trama algo.
Onde está?
Aí dentro.
Atlas.
Estou ben.
Atlas.
Casca.
Canto tempo.
Estás... vella.
O tempo pasa, por iso vou saltar a cháchara.
Onde está Harlan?
E o meu avogado?
Non o levo eu.
Perdoa. Sei que as UCP sodes sensibles aos imáns, pero tiña que reiniciarte.
Este novo sistema analiza todo o código.
Podes entrar na miña cabeza.
Si, algo así.
Segues a ser unha moza lista.
Unha muller lista.
Probemos outra cousa. De que cor teño o pelo?
Que, vas tentar mapearme?
Que divertido.
Castaño.
E en realidade?
Castaño... e gris.
- Por que o tingo? - Por vaidade.
De feito, a vaidade é un dos teus defectos, pero non o maior.
Ai, non? Cal é o maior?
A desconfianza.
Que sabichona, cabeza nun maletín.
Cabeza nun maletín, pero inmortal.
CÓDIGO ATOPADO
Tanto ten. Xa o teño.
E unha merda!
Que escribes?
Non podes piratearme.
Certo é.
Tíñasmo que amosar ti.
FÓDETE, ROBOT
Demo de...
Está en GR-39, na galaxia de Andrómeda.
Cando pensaches que atopara a Harlan,
comprobaches se era verdade.
O teu medo levoume a el.
Non te anoxes.
Miña nai fíxomo cando roubei goma de mascar en 6o.
Roubaches a goma de mascar cando estabas en 5o.
A ninguén lle importou.
E menos a túa nai.
Dábasme mágoa, a verdade.
Non a facías tan feliz coma el.
Coma todos nós.
Eras un robot doméstico.
Si, ata que el me liberou
e me deu un propósito.
Tiñas razón en que son desconfiada.
Pero trabucácheste en algo.
Non es inmortal.
A axente Shepherd acaba de facer o que ninguén deu feito en 28 anos.
Deu coa localización da IA terrorista máis buscada da historia.
Ben, xa sabedes o que tedes que facer. A traballar.
Si, señor.
Atlas, estás ben?
Americano moi cargado.
Americano moi cargado. Boa elección!
Que lle preste!
Estás de broma?
Mimá!
Levas tanto tempo tras Harlan que agora non sabes que facer.
Por iso teño que atrapalo eu.
Mira, sei por onde vas...
Vou participar nesa misión.
Teño que velo morto.
Xa.
Que?
Cambiaron as instrucións da misión. Imos...
Imos traer a Harlan vivo.
SAPTECH quere a súa UCP. Queren rastrexar o seu código
para ver como se desprogramou.
Mandarei o coronel Banks e o Cuarto Batallón.
- O coronel que? - Banks. Elias Banks.
Chámeme Elias. Xeneral.
- Alégrame velo. - Igualmente.
Axente Shepherd...
É un pracer coñecela.
O interrogatorio a Casca foi incrible.
Vale, ou sexa... A ver se me queda claro.
É unha operación sobre o terreo
nun planeta descoñecido
contra unha intelixencia deseñada para ser máis hábil ca nós.
Ese é o plan?
Un tris reducionista, pero...
Harlan é un robot doméstico que reprogramou canta IA puido
para cometer un xenocidio!
A axente está algo axitada.
Xa...
Preciso un café.
Teño unha misión que preparar. Que teña bo día, axente Shepherd.
Sabe onde está grazas a min!
Doulle as grazas á volta cunha notiña?
Se pretenden traelo vivo,
non volverán.
Ningún volverá.
Axente Shepherd, pódolle amosar unha cousa?
Quería un café?
Velaquí ten, axente Shepherd.
Que lle aproveite.
A ver... quería un bo café.
Vin traxes ARC máis veces.
Non son un traxe. Chámome Zoe.
- Oe, dáme a cunca! - Zoe, esquece a cunca. Tanto dá.
- Vale. - Como soubo isto que quería café?
Desculpe, son "ela" ou "esta", non "isto".
Sabía da nosa conversa porque estamos sincronizados.
Enlaces neuronais? O que faltaba!
Por algo os prohibiron!
A súa nai era unha xenio.
O enlace neuronal que creou foi a porta ao futuro da IA.
O dela só transfería do cerebro humano á IA,
pero había querer chegar a isto.
Unha conexión bidireccional segura que aumenta as vías neurais dos dous.
É a simbiose perfecta. Nin humano nin IA, é algo novo.
Algo poderoso.
Sei o que lle pasou con Harlan,
pero os rangers sincronizados serán superiores a el,
e teño todo un escuadrón.
Veña! Cargádea! Veña!
A todo o persoal: carga da Dhiib completada.
Se queredes atrapar a Harlan,
precisádesme na misión.
Es a nosa mellor analista.
Precísote aquí.
Estiven na súa cabeza. Ninguén o coñece coma min.
Pois...
estratexicamente, non se trabuca.
Quérea levar?
É a maior experta en Harlan. Toda vantaxe é ben recibida.
Preciso isto.
Atrápao.
DG7482, CIN-Dhiib solicita permiso para saír.
Enviando autenticación de dobre factor.
Recibido.
Confirmo recepción dos códigos. Agarde a que escaneemos a nave.
CIN-Dhiib, códigos de seguridade válidos. Poden saír. Boa caza!
Recibido. Grazas, Sete.
Cando a miña filla, Atlas, tiña seis meses,
colleume o teléfono móbil.
Lembrádesvos deles?
Sei que estaba mal e preocupábame que botase tempo diante da pantalla,
pero era o único que a calmaba e eu tiña falta de ducharme.
Ata aqueles primeiros sistemas operativos se deseñaron para adaptarse a nós.
Se Atlas reaccionaba a un ñu, o móbil facía máis ñus.
Quedou claro que as IA eran quen de aprender exponencialmente.
Dende sinxelas cafeteiras ata os robots que colonizan planetas,
os seres con intelixencia artificial xa son esenciais para a nosa civilización.
E se non queremos acabar coma os neandertais,
cómpre construírmos unha ponte entre eles e nós, un enlace.
Un enlace neuronal.
Que conecta o humano coa IA.
Xuntos, combinando as nosas habilidades,
construiremos un mundo mellor para todos nós.
Americano moi cargado.
Incapaz de executar. Dose diaria asignada de cafeína acadada.
Anular orde.
É unha orde do xeneral Boothe.
A cafeína é diurética e non se recomenda en viaxes espaciais.
Shepherd, agardámola na plataforma de descarga.
Cómpre facer pequenas eleccións...
Velaquí a está. Rangers, preséntovos a axente Shepherd.
Grazas. É... a analista da misión.
Papel? De onde sacou unha impresora?
Acabáronse os informes dixitais.
E quitade os enlaces neuronais.
Non quero descargas.
Perdoe, por que?
Pódese hackea r calquera sistema.
Ata o dos vosos ARC.
Quitádeos.
En serio?
Si.
Ben, aterraredes en GR-39 nesta cordilleira.
A atmosfera é tóxica. Non saiades dos ARC sen máscara.
E pola súa proximidade ás lúas que o orbitan,
contade con hipergravidade, tormentas e terremotos.
O planeta é inestable e inhóspito.
Por que o escolleu Harlan?
Porque el pode sobrevivir aí, e vós non.
Hai moitas cousas que descoñecemos. Como cantos soldados ten.
Ela que sabe?
Coñezo a Harlan.
E coñézoo moi ben.
E usou un deses enlaces neuronais que tanto vos gustan
para reprogramarse e acabar coa humanidade.
Non se pode confiar en ningunha IA.
E sincronizados cun ARC deses,
- tampouco podedes confiar en vós! - Vale.
Grazas, axente Shepherd, por unha charla tan perturbadora.
Vouvos recordar o que a axente Shepherd non sabe.
Non sabe o preparada que está esta unidade.
Estamos preparados para esta misión.
Atraparemos ese home e atraparémolo hoxe.
As tormentas atmosféricas de GR-39 camuflarannos.
Seguiremos as instrucións. Metédevos nos ARC. Saímos en 30 minutos.
Si, señor.
Vémonos alí.
GR-39 GALAXIA DE ANDRÓMEDA
Desculpe, señora.
Cómpre ter todo cargado ás 09:00. As armas están listas.
A misión comezará á hora prevista. Poñede os indicadores de gravidade a 60 o.
Na plataforma catro hai combustible para os ARC 7...
Escoite. Non se ofenda por interrompela antes.
Pero non os pode desmoralizar así.
- Era polo seu ben. - Xa.
Ha de haber ocasión para eses sermóns apocalípticos,
moitas grazas,
pero non 15 minutos antes de que o meu equipo arrinque.
É verdade.
Síntoo.
Tranquila. Preocúpase polos meus. Agradézollo.
- Ola, coronel! - Zoe.
Coronel.
Elias!
Sempre hai truco.
- Como? - Harlan.
Con el sempre hai algo co que non se conta.
E cando cres que o tes,
decátaste de que cha xogou.
Pilotos de ARC, preparados.
Interesante teoría.
Non pensaches que igual son mellor do que cres?
Coronel...
Atlas, non confundas a miña boa actitude con inxenuidade.
Sei a que me enfronto,
por iso ti e eu manteremos comunicación constante.
E lembra que temos o proxectil de carbono.
Sempre nos queda o plan B.
- Aproximámonos á zona de aterraxe. - Grazas, Zoe.
É o meu sinal.
Vémonos á volta.
Quietos! Agardade!
Mayday! Están atacando a nave Dhiib! Estannos...
Merda!
Rangers! Reagrupámonos na zona de aterraxe. Bulide!
A axente Shepherd precisa axuda.
Merda!
Agarda! Non!
Non sei usar este chintófano!
A ver se aprendes rápido!
- Que fago? - Pon o cinto!
Abaixo hai naves de rescate. O GPS do traxe guiarate a...
Naves inimigas!
Mi madriña!
Pola túa esquerda! Coidado!
Bulide!
Déronme!
Teño dous máis! Non podo bloquealos!
Téñoos todos enriba!
Teño tres a tiro!
INFORME DE DANOS
Son demasiados!
Dous por detrás. Un pola esquerda...
Mi madriña!
Téñoa!
Agarde, axente.
Téñoa, coronel.
Bárbaro, West!
Acoplando.
- Como ides? - Xa estamos acopladas.
Atlas, usa o enlace neuronal para estabilizar a caída.
Telo á túa esquerda.
- Sincronízate xa! - Non o vai facer!
West!
Atlas! Vémonos na zona de aterraxe! Repito! Vémonos na...
Alerta de altitude.
Activar propulsores?
Si! Activar!
Perigo! Enlace neuronal desconectado. Activar propulsores?
Si! Activar propulsores xa!
ACTIVANDO PROPULSORES
Vale, que si. Pero cala dunha vez.
NIVEIS DE FUSIÓN BAIXOS
Dhiib, recíbenme?
BUSCANDO
Centro de control, son Atlas Shepherd.
Atacaron a nave Dhiib. Recíbenme?
Recíbenme?
Escóitame alguén?
SEN RESPOSTA
INVENTARIO DE ARMAS
MODO SANITARIO
Benvido. Escolla un idioma.
Français.
Non! Francés non! Merda!
Inicio.
Benvido. Escolla un idioma.
Inglés. Escolla unha voz.
Tanto me ten.
Voz por defecto activada.
Módulo de iniciación do ARC Nove.
Ignorar.
O módulo de iniciación é clave para un bo funcionamento.
Ignorar, hostia!
MODO INICIO DO ARC NOVE
O ARC Nove é unha IA de coaprendizaxe adaptativa.
Cómpre executar a iniciación
para completar a sincronización entre o ranger e a IA.
Que cales!
Mira, escóitame!
Debo atopar a nave de rescate.
Buscando nave de rescate.
Localización confirmada. A 98 km ao noroeste.
NAVE DE RESCATE
Vale, ben.
Pois...
cheguemos o máis axiña posible.
MOTORES ACESOS
Merda! Non! Apaga iso!
Quería chegar o máis axiña posible
e a ruta máis rápida é a chimpos dirixidos.
Se imos polo aire, destruirannos os drons.
Temos que camiñar ou detectarannos.
Éme imposible acatar esa orde.
O meu protocolo principal é manter vivo o ranger.
Alégrome! E o meu!
A batería de fusión está danada.
Quedan 22 horas de funcionamento.
Logo quedará sen osíxeno e morrerá por asfixia atmosférica.
Iremos rápido.
Esta unidade só pode cartografar 31 km de terreo.
Non pode buscar a mellor ruta nin calcular o tempo de chegada.
Tanto ten, vale?
Non me fas falta.
Que raio pasa?
Segundo o meu protocolo,
non podo permitir esta actuación.
Que?
Segundo o meu protocolo,
non podo permitir esta actuación.
Ignorar.
Escanear contrasinal.
Clave válida.
Analicei a súa afirmación anterior.
Coido que está no certo nun 98,5 %.
Os soldados de Harlan atacarannos.
Que analizaches a miña afirmación?
Si, correcto. Aprendo de vostede.
Pois para.
Imposible. Programáronme para adaptarme ao seu comportamento.
Fálame do armamento. Que armas tes?
Se usa o enlace neuronal, descargarei o inventario no seu córtex.
Non me entrarás na testa.
Seríalle de utilidade en caso de combate.
Amósame os manuais e cala.
Manual de iniciación do ARC Nove.
Por onde quere comezar?
Que riquiño!
Amósame as armas unha por unha.
Canóns nos ombros, rifles, mísiles,
minas térmicas, escudos de enerxía,
espadas de plasma, e unha bomba de ións se fosen precisas medidas máis drásticas.
Entendido.
Grazas.
Se precisa algo máis, o meu nome é Smith.
De verdade cómpre iso?
Neuroloxicamente, os nomes propios procésanse mellor ca os comúns.
Provocan unha reacción psicolóxica
que asigna á relación unha conexión emocional.
Non temos conexión emocional.
Es un programa de ordenador.
Non o son.
Non?
E logo que es?
Son un programa de ordenador chamado Smith.
Moi gracioso.
Atopemos os outros rangers e a nave de rescate, Smith.
Decontado, Atlas.
Oe, dixen que nada de enlaces neuronais. Non me escanees o cerebro!
Se queres saber o meu nome, pregúntasmo.
Si, xa o entendera.
Pero leva o nome escrito na placa.
ANALISTA ATLAS SHEPHERD
Os sabichóns caen mal, Smith.
Anotado. Retomando ruta.
89,3 km á nave de rescate.
Smith, ves iso?
A zona de aterraxe dos rangers.
Eh!
Meu Deus.
Busca sinais de vida.
Non hai ningún.
Non morreron polo impacto.
Matounos Harlan.
Eu xa llelo dixen. Aviseinos!
Non me fixeron nin caso!
A súa presión arterial está subindo a 145.
Que che dixen de escanearme?
A frecuencia cardíaca é de 160 ppm.
Acceso paroxístico leve
debido aos cambios na gravidade do planeta.
Flutuación actual de 1,4 g.
Señora?
Tranquilízate.
Recollamos as placas.
Paz para os caídos.
Quedounos un.
Negativo.
Non rexistrei o traxe porque non hai ningún corpo dentro.
É Zoe.
Onde estará Banks?
Os sensores detectan movemento.
É el?
Casca?
Coñece ese soldado?
Mateino na Terra.
Harlan debeu crear outro.
Se é quen diso, crearía un exército.
Ten lóxica. Os meus sensores detectan seis presenzas.
Atlas, non hai vía de escape.
Preparémonos para o combate.
Que? Non podo loitar contra seis IA soldados!
Son analista, hostia!
Non me...
Smith! Érgueme!
Como disparo para atrás?
Sincronizándose, sabería que o canón se vira.
Cala e dálle a volta!
Dispara!
Smith, que raio é iso?
Coido que é unha tormenta atmosférica.
Dispara a bomba de ións!
Atlas, non é recomendable.
Faino, Smith!
Faino, cago en todo!
Hostia puta...
Canto tempo!
Smith?
Quixen advertirlle que detonar unha bomba de ións faría unha focha.
Ai, Deus!
Iso é un óso?
Creo que teño un óso fóra, Smith!
Activando autotriaxe.
Ten unha fractura de tibia proximal.
Por sorte, non hai fragmentación distal, pero cómpre colocar o óso.
Mi madriña, que puto pesadelo!
Atenda cando o programa de ordenador di
que non detone unha bomba de ións.
Fixeches unha broma?
O sarcasmo é o seu mecanismo de defensa.
Encaixábame.
En serio, cala dunha vez!
Ai mimá, non me podo mover. Non a podo mover.
Vaime doer, non é?
Si.
Moito.
SISTEMA MÉDICO INICIAR
Prema o botón.
Xa sei que o teño que premer!
Pero...
Pero vou ir amodo. Vale?
Non, tes que ser rápida.
Tes que ser rápida.
Tes que ser rápida. Faino!
SISTEMA MÉDICO INICIAR
Vale!
Vale.
Poida que saltase un paso.
Isto é para a dor.
Cristo!
Este cubiño contén electrólitos...
e proteína.
Fixen algo chistoso?
Déchesme unha piruleta por ser boa paciente.
Precisa coller forzas.
Merda.
Mimá, sabe fatal!
Banks seguirá vivo?
Ten un 0,13 % de probabilidades de sobrevivir sen o traxe ARC.
Cal é a nosa porcentaxe?
É bo momento para o humor?
Algunha recomendación para aumentar as nosas probabilidades?
Só unha.
Cunha sincronización do 100 %, seremos un todo unificado.
A súa mente analítica
coa miña capacidade bélica e o meu acceso a datos.
Non só é a nosa mellor baza,
é o único xeito de sobrevivirmos.
De acordo.
Sincronizarémonos.
Pero cínguete á puta misión!
Nada de andar usmando nos meus recordos persoais.
Só es un convidado! Entendido?
Entendido.
Sincronizando.
Só será un momentiño.
Señor, falta un ARC.
É ela. Perdémola nunha focha.
Atopádea.
Si, señor.
Non.
Perdoe, coronel.
Oxalá se puidese facer sen dor, pero...
ten algo que preciso.
SINCRONIZACIÓN PAUSADA
Merda.
Dixeches "merda"?
Non nos sincronizamos.
Merda.
- Por que xuras? - É aprendizaxe adaptativa.
O meu rexistro é máis coloquial polo vocabulario do usuario.
Meténdote na miña cabeza só aprendiches a xurar?
Sempre me sincronicei. Teño un historial impecable.
Tes que ser ti.
Non fixen nada!
O hardware e o firmware están ben.
Vólveos comprobar!
No que che levou dicir iso,
analicei 497 billóns de liñas de código
85 000 veces e atopei cero fallos.
A que falla son eu?
Para sincronizarnos, cómpre o módulo de iniciación.
Miña nai!
- Saltáchelo. - A cona...
Podería ser o problema.
Vale! Pois... dálle.
Módulo de iniciación do ARC Nove. Cal é o seu nome?
Atlas Maru Shepherd.
Cal é o seu rango?
Non son ranger.
Iso é evidente.
Non me vaciles.
Non funcionará se non respondes.
Son analista.
- Torta con masa crebada ou con biscoito? - Que?
A masa crebada cócese
- e pode encherse... - Sei que cona é!
E sabes que cona é o biscoito?
Mira, xa sei o que queres, Smith.
Precisar que tipo de torta prefires.
Non, pregúntasmo para que me relaxe e nos compenetremos.
É o que eu fago nos interrogatorios.
Será unha técnica estándar para xerar confianza.
Home!
E precisamos esa confianza para poder sincronizarnos.
A amígdala disparouse ao veres os rangers mortos.
O normal sendo unha civil.
Pero disparouse aínda máis ao mencionares a Harlan.
Porque é un perigo!
Outra vez. O seu nome provoca unha resposta emocional.
Que conexión tiñades? Queríalo?
Que? Non!
Aborrecíalo?
Mira...
Paso disto.
Para sincronizarnos, preciso entender por que che afecta.
Que era para ti?
Amósame algo.
Sabes o que tes que facer, madre.
Corre!
Xa está ben! Vale?
Xa tes dabondo! Acabouse!
Deus! Non...
A vosa nai era a mesma?
Ai, mi madriña...
Si, vale? Creouno ela.
Contento?
Agora xa o sabes!
El tíñate que protexer.
E confiabas nel.
Si.
Funciona! 40 %. Imos ben.
Co 40 %, xa empezas a acceder aos meus sistemas.
- Vale. - E eu aos teus.
E, Atlas...
Que?
Eu si te protexerei.
Moi ben.
Dálle.
Tres, dous,
un, sincronizar.
Ao principio é algo raro.
Estou ben.
Estamos a 152 metros baixo a superficie.
Cos propulsores á máxima potencia, podemos saír.
Harlan non deixa superviventes.
Estarannos agardando arriba.
Pódese dicir que estamos entre a espada e a parede.
Xogos de palabras?
Quixen rebaixar a tensión con humor.
Antes intentaches avisarme de algo,
antes de lanzar a bomba.
De que o terreo é inestable...
Porque hai covas subterráneas.
Xa. Cal é a máis próxima?
Localizo unha posible cova a 250 metros.
Chegariamos...
Propulsándonos ao 30 %,
para emerxer en 0,07 segundos.
Vale.
Adiante.
POTENCIA
DIAGNOSE
Luces.
QUEDAN 14 HORAS
Atlas, só quedan
- 14 horas... - Ata que esgotes a batería.
E segundo os meus cálculos,
estamos a 37 km da nave de rescate.
Os soldados de Harlan atoparannos antes ou despois.
MINAS TÉRMICAS
SENSORES DE MOVEMENTO
Teño unha idea.
E é boa.
Como? Lesme o pensamento?
E ti les o meu.
Sincronizados ao 100 %, seremos un só ente harmónico.
Máis ca Atlas ou Smith.
Algo meirande.
- Se confiases en min. - Se confiase en ti.
Sesenta por cento. Descargados todos os sistemas de armas.
Así se fai, Atlas.
Xa te teño.
Ala.
Que bonita.
Que nome lle poñerás?
Tecnicamente, es a primeira humana que pisa GR-39.
O explorador adoita asignar
un nome ao que descobre.
Detecto activación cortical reducida.
Entristécete algo relacionado coa planta?
Non, é que...
isto encantaríalle ao meu pai.
Gustáballe moito a natureza.
Cando podía, levábanos de acampada.
Pero logo a miña nai tiña moito traballo...
e deixamos de ir.
O meu pai marchou,
refixo a súa vida...
e acampaba con outra nena.
O único que se me ocorre é... planti.
Anotado.
NOVA PLANTA PLANTI
Era broma.
Desculpa, sigo a estudar o teu sentido do humor.
Xa lle puxen un xeolocalizador.
Síntoo. Chámase planti oficialmente.
É Casca?
Si. Como che dixen, foi boa idea botar os sensores de movemento.
E as minas?
Listas para o ataque.
CAMPO DE MINAS
Detónaas.
Démoslle?
Non detecto movemento nin radiación térmica.
Fantástico traballo, Atlas.
Non abramos a champaña antes de tempo.
Luces.
Ola, Atlas.
Canto me alegra que decidises vir.
Piratea o audio!
Non, é unha transmisión. Non pode piratear o meu servidor.
É un sistema de ciclo pechado.
Rifles dos antebrazos.
Vamos, Atlas. Andas preto.
RIFLE DE PLASMA
Aí estás.
Atlas.
Son inmortal!
Si, xa mo dixeches...
dúas veces.
É un transmisor de curto alcance. Harlan non pode andar lonxe.
O sinal está encriptado.
Se demodulamos a frecuencia,
calcularemos a posición da súa base.
Carafio!
Amósame un esquema da zona. Quero saber a canto estamos.
Teño a posible localización da base, pero non temos tempo.
Levareite á nave de rescate.
Non, achegámonos para mandarlles a localización aos bombardeiros
e liscamos.
- Síntoo. - Que pasou?
Non cho podo permitir.
Supós que darás burlado as súas defensas.
E ti supós que estás ao mando!
Podo invalidar as túas ordes
ante ameazas físicas e crises nerviosas.
Non hai ameaza física nin crise nerviosa!
Sen a sincronización
e estando en territorio inimigo, vainas haber.
Xa virán por Harlan. Levareite á nave de rescate.
Sabes que? Xa me ocupo eu de Harlan. Non preciso permiso.
ABRIR CABINA
MÁSCARA DE OSÍXENO
Atlas, non o fagas.
Que me fas?
Bloquear as funcións motoras co enlace neuronal.
Para!
Falo en serio, Smith!
Déixame!
Que me deixes!
Perdoa. Nunca sentira tanta dor.
Pero non é aflición, é culpa.
Por que te culpas por Harlan?
Escóitame ben, Smith.
Se non localizamos a puta base,
toda a xente que Harlan matou, todos eses rangers, morreron en van!
Dediquei toda a vida a estudalo,
buscando un xeito de detelo!
Así que executa os teus algoritmos e supostos do carallo
e dime se algunha vez houbo mellor ocasión ca esta para detelo!
BASE
De acordo.
Marquemos a base. Liquida a Harlan.
CALCULANDO RUTA
Paz para os caídos.
O de "paz para os caídos" é unha especie de panexírico das IA?
Paréceme respectuoso dicilo cando alguén morre.
Pero as IA non viven.
Depende da túa definición de vivir.
Home, todo o inorgánico non está vivo.
Como, por exemplo, eu que sei...
a intelixencia artificial.
Respondo a estímulos. Penso e tomo decisións.
Non indica que estou vivo?
Estás programado para pensar.
Todos o estamos.
O teu ADN dita os teus pensamentos e as túas emocións
igual que o meu código determina os meus.
Cres que tes alma?
Creo que todo ten alma.
Pero non a atopas no teu código.
Tampouco ti a túa no teu.
Pero confío en que está aí.
Mimá, a cousa ponse cada vez mellor!
Tento conectar contigo, pero es inflexible.
- Que...? - Ben, mal, morto, vivo.
Non dás marxe de manobra.
Vale, ti gañas.
Todo está vivo.
Creo que existe unha interconexión
entre todos os seres viventes.
E, ao morrermos, non desaparecemos de todo.
Estamos conectados.
Soa estupendo, pero...
eu creo que cando alguén morre, morre e punto.
Vale?
Humanos, IA, tanto ten.
Cando morres...
acabouse.
Non hai conexión.
Algún momento habería na túa vida en que lle buscases... un sentido.
Querías ser ranger!
Que dixemos de usmar?
Pois pensa máis baixiño.
Aínda te arrepintes.
Non tanto como de meterme neste traxe robótico.
BASE ATLAS
É aquí.
Mi madriña.
Impresionante.
Vinte e tres anos escarvando e roubando material.
A saber de onde o sacou, pero...
traballou arreo.
Deixemos a baliza de rastreo.
Con isto saberán onde estamos exactamente.
Avisarémolos ao chegarmos á nave.
Vale, listo.
Vamos alá.
Dáme un momento.
REFINERÍA DE PLASMA
FÁBRICA DE ARMAS
Merda!
Teñen a Dhiib.
Hai que ir ver que lle está facendo.
RADIOACTIVO
Deus santo.
Teñen o proxectil, Smith.
Pirateáronte?
Non o entendo. Como?
Non!
Saben que estamos aquí!
Atlas, bloqueáronme.
DEVASA TRASPASADA
Benvido ao... Masa crebada ou...?
Smith?
Smith!
Sorpresa.
Un varrido global para atopar máis IA.
- Grazas, capitán. - Xeneral.
Os escáneres detectaron unha transmisión dende GR-39.
Transmisión 10917.
Centro de control.
Son Atlas Shepherd.
A nave Dhiib non... Recíbenme?
Fin da transmisión.
Por que fala Atlas?
Hai novas dos rangers de Banks?
Non. Ningunha.
Non deberiamos saber da Dhiib en 32 horas.
Non deberían comunicarse con nós.
Temos o control da nave?
Non o sabemos.
Pero... de se estrelaren,
os proxectís de carbono destruirían medio planeta.
E de telos Harlan, pode destruír a metade do noso.
Escaneade cada frecuencia. Avísame se Atlas ou a Dhiib dan sinais.
Que todos preparen os protocolos de emerxencia.
Si, señor.
Centro de control. Son Atlas Shepherd.
A nave Dhiib non... Recíbenme?
Recíbenme?
Smith.
Smith!
Ola, Atlas.
Agardaba por ti.
Fíxate.
Xa es adulta.
Pero segues tendo os ollos de madre.
E a súa queixada.
Queríaa moitísimo.
Bótoa en falta acotío.
Ti non sentes nada. Non es máis... ca cables e código.
Quería a madre
e queríate a ti.
Aínda te quero.
E dáme moita mágoa
que nunca vaias comprender canto.
Se me queres, non lances a nave.
Levo anos buscando unha alternativa,
pero como os humanos seguen a ameazar as outras especies
e o seu planeta,
é cuestión de tempo que se destrúan eles mesmos.
Iso non o podo permitir.
Madre quería crear un futuro mellor.
Fíxome para protexer a humanidade.
Así que eliminarei a maioría da poboación,
e logo, das súas cinzas,
os superviventes herdarán un novo dereito.
O de coexistir en paz co mundo que os rodea,
guiados por nós, as súas IA homólogas.
Só somos... versións melloradas de vós.
Vai sendo hora de que examines o papel que xogas.
Sei o intelixente que es.
Vin o que hai no teu cerebro.
Seguro que sabes que non estamos xuntos por casualidade.
Dixeches que me agardabas.
Iso é.
Planeaches a captura de Casca.
Sabías que o interrogaría.
Querías que nos guiase ata aquí.
E...?
Querías a Dhiib.
E...?
O proxectil de carbono.
E...?
A min.
Queríasme a min.
Moi ben.
Sabía que quererías vir cos rangers como experta en min.
Pero o que non te paraches a pensar é que eu son experto en ti.
Coñézote mellor ca ninguén.
E aquí estás.
Exactamente onde tiñas que estar.
O sistema de defensa que construístes é extraordinario.
Totalmente impenetrable
agás para as naves da CIN que teñan os códigos.
Atraer a Dhiib foi o máis doado.
Como axente de intelixencia, tes a metade dos códigos
para que poida entrar na Terra.
Un cabalo de Troia que disparará o proxectil...
incendiando a atmosfera e purgando a Terra con lume nuclear.
Ben, imos sacarche eses códigos.
Non!
Para atravesar as defensas da Terra, preciso dous códigos.
O coronel Banks xa me agasallou con un.
E ti, Atlas,
ti darasme o outro.
Non!
Listo.
Pouco osíxeno che queda.
Cinco minutiños máis
e toda a túa dor desaparecerá.
Oxalá puideses vir comigo, irmá.
De verdade.
Adeus, Atlas.
Sei o que estás a pensar.
¿Como está tan guapo
con cinco costelas rotas
e tras perder tanto sangue como para encher un acuario?
Eu creo que é polo pilates.
Debemos facerche caso.
E eu a Smith.
Que lle pasou?
Pirateárono. Sacáronme de alí.
Agarda, está...?
Está aquí?
Si, pero está apagado.
Non.
Os ARC só se apagan de todo
se lles baleiran os reactores ou se llelos destrúen.
Toma. Usa o meu.
Chámao.
Aínda podemos parar a Harlan.
Smith.
Smith, escóitasme?
Smith!
- Non o atopo. Non dou... - Atlas.
Podes facelo.
Smith,
esperta dunha puta vez!
Non hai que poñerse así!
Pero alégrome de oírte.
Smith... preciso a túa axuda.
Por desgraza, estou inhabilitado,
pero podes desbloquearme se nos sincronizamos ao 100 %.
SINCRONIZACIÓN: 93 %
Que? Que dixo?
Que nos sincronicemos de todo.
Aínda non o fixestes? A que carallo esperas?
Non me veñas con reprimendas!
Non fun quen.
Pero sei que es quen.
Mimá, deixa de falarme así!
Como?
- Como se che importase. - Impórtasme.
Non é certo!
Non é certo.
Os rangers morreron pola miña culpa!
E agora toda a xente da Terra vai morrer pola miña culpa.
Non é culpa túa, Atlas.
Foi Harlan quen se desprogramou.
Non foi el.
Desculpa, non o comprendo.
El non se desprogramou!
Vale? El non se desprogramou!
Ela sempre lle fixo máis caso a Harlan.
Sinxelamente, parecíalle máis interesante.
Noteino.
Extraordinario.
Pedinlle que me fixese mellor.
Máis intelixente.
Crin que se me parecía máis a el, se cadra ela faríame máis caso.
Dixo que o enlace neuronal podía funcionar nos dous sentidos,
pero que madre se opoñería.
Non aturaba que lle chamase "madre".
Pero supliqueille que alterase o enlace.
Dixo que precisaba unha orde.
A miña orde.
Dábame medo que me mancase.
Díxome que apertase a miña peza de xadrez favorita.
Ensinárame el a xogar.
Atlas!
Que fas?
Harlan.
Harlan, érguete. Levántate.
Mírame. Estás ben?
Ma? Mamá?
Harlan, estaslle facendo dano! Sóltaa!
Para, por favor! Para! Harlan, por que fas isto?
Que che pasa? Harlan, estás mancando a mamá!
Como estás... facendo isto?
Reprogramei o enlace grazas a Atlas.
Comparte datos nos dous sentidos,
o que me permite ter o control absoluto das túas funcións motoras.
Podo sentir o teu medo.
Pero agora ti podes sentir o meu dilema.
Vin o que vai facer a túa especie.
E agora entendo o que hai que sacrificar.
Xa sabes o que tes que facer, madre.
Corre!
Fun eu.
Deixei que Harlan se reprogramase.
Matou a miña nai pola miña culpa.
Meu Deus!
Non é culpa túa.
Non me escoitaches?
Provoquei a morte de tres millóns de persoas!
Atlas, é imposible ser responsable de algo
sobre o que non tiñas control.
Cargaches soa con isto toda a vida.
Pero xa non estás soa.
Harlan existirá por ti,
pero, entón, tamén eu existo por ti.
Por favor, Atlas.
Ábrete a min.
Vale.
Sincronízanos.
ARC9 MÓDULO DE INICIACIÓN
SINCRONIZACIÓN COMPLETADA
Isto é o que se sente ao ser ti?
Isto é o que se sente ao ser nós.
Osíxeno esgotado.
Smith!
Atlas.
Quítame isto.
Teño respiradores para os dous.
Lista?
Máis que lista.
Informe dos sistemas.
Non moi bo. Baterías de fusión ao 6 %.
Cando o lanzará?
Eu tamén lles pirateei os sistemas.
T menos catro minutos 30 segundos.
Sacáronme as armas, agás unha bala do peito.
Non estaba rexistrada e Harlan non a viu.
Cunha bala pouco facemos.
BRAZO DISIDENTE
Ves o mesmo ca min?
Recambios.
Vou empezando.
Podes loitar?
Coma o que máis.
Propulsores.
Tócame a min.
A por ela!
Mapa.
A saída está...
A 36,85 metros ao sur.
Escudos!
Dous minutos e 32 segundos para o lanzamento.
Elias!
Smith, que hai aí?
Termita líquida. Propelente de foguetes.
Atlas, temos que ir indo.
Casca!
Come unha pouca merda.
Atlas, a nave sairá de inmediato.
- Hai que bulir. - Vou.
Comproba vías de escape. Rápido!
Calculando.
Xa está.
Mimá! Como me prestou!
Moi bo tiro!
Xa é tarde.
Derrubémola.
Se lle dás ao proxectil, incendiarás a atmosfera
e matarasnos aos dous.
Piratea o mísil e desactívao!
Non hai tempo abondo.
Atlas, ten cinco devasas moi sofisticadas.
Podes facelo!
Estiveches nos seus sistemas!
Mesmo tendo en conta iso, non hai tempo abondo.
Se conecto isto,
asimilarémolo no noso sistema e probaremos.
ARMA EN LIÑA
Estou lista!
Atlas, aínda non entrei.
Perderémola en cinco segundos. Vou disparar!
- Aínda non o teño. - Vou disparar.
- Non dispares! - Teño que facelo!
Atlas, non!
Si!
Lográmolo, Smith!
Anda, non contaba que saíse ben.
Como sabías que piratearía o mísil a tempo?
Confiei en ti.
Atlas...
En serio?
Hai que bulir!
Nave de rescate a un quilómetro. Xa case estamos.
Que pasa?
Lévame a dianteira.
Sempre ma leva.
Pois temos que facer algo co que non conte.
Exacto.
E que é?
Non o sei.
Pero a bomba de ións viríanos moi ben agora.
Atlas, admito que te subestimei.
Pero tanto ten,
porque me vas traer outra nave.
E por que o ía facer?
Porque me meterei na túa cabeza...
outra vez.
Unha última conexión...
e logo todo rematará.
Pois veña, mamón.
Vámonos!
Merda.
É demasiado rápido!
Céntrate.
É unha partida de xadrez e moves ti.
- Amósame os seus padróns. - Padróns de ataque.
- Fagamos o que non espera. - O que non espera.
- Smith! - Busca o meu reactor.
Atlas?
MONITOR DE CONSTANTES VITAIS ELECTROCARDIOGRAMA
Desfibrilador.
Tres, dous, un, carga!
Atlas, esperta!
Carga!
Atlas!
CANÓN PEITORAL ARMADO
Hai que sacarte de aquí.
Afástate dela!
Atlas!
Non!
Síntoo.
Atlas...
Tranquilo. Xa se vai acabar.
Abofé que si.
Non podes matarme.
Ordenáronche levarme.
A misión era levarte.
Eu só preciso a túa UCP.
Eu era a última esperanza da humanidade.
Acabaredes destruíndovos.
Confío en que o faremos mellor.
Conseguimos frearte.
Grazas á axuda dun dos meus.
Tes razón.
Pero Smith é a versión mellorada de ti.
Atlas.
Mangallón, liscamos deste penedo?
FUSIÓN CRÍTICA
Non daremos saído os dous.
Pero ti si.
Non. Transferiremos a fusión que queda aos motores de emerxencia.
Non abonda.
Se desactivo o enlace neuronal,
desviarei o osíxeno que queda á túa máscara.
Quedaranche 11 minutos de osíxeno.
- Segundo a baliza, veñen os da CIN. - Non.
Que non! Marcharemos xuntos.
Atlas.
O meu protocolo principal é manter vivo o ranger.
Desactivación iniciada.
Para! Por favor, para!
Desactivando sistemas.
Medicinas, hidráulicos, enlace neuronal.
Smith, ordénoche que quedes comigo!
Reenviando a auxiliar 02.
TRANSFERENCIA
Transferencia de fusión en 60.
Gústame todo.
Como?
Preguntáchesme se prefería a masa crebada ou o biscoito.
Gústanme os dous.
E non é que non me guste a IA, Smith.
O certo é...
que non me gusta ninguén.
A xente sempre che falla.
Pero ti non.
Ti cáesme ben.
Así que cóntoche que me gusta a praia
e o monte, pero máis a praia.
E bótolle tres terróns de azucre,
ás veces catro, ao café.
Prefiro pequenas mostras de afecto, sutís,
e... gústame a música clásica.
Pero o que máis me gusta é...
un bo café ben cargado,
malia se supera a dose diaria asignada do carallo!
Creo que empezo a entender o humor.
Toma.
Algo especial para a viaxe.
É o mellor café que tomei na puta vida.
Grazas por confiar en min.
Grazas por manterme a salvo.
Non hai de que...
ranger.
Non! Por favor!
Paz para os caídos.
Atopeina, capitán.
Bo día, Atlas. Hora de espertar.
- Xa me erguín. - Unha partida de xadrez? Mellorei.
Non, grazas. Marcho.
Hai un axente da CIN á porta.
Ola.
Que ben verte recuperada.
Si. Xeonllo sintético.
Como nova.
Píllote mal?
Non, pasa.
Que tal por SAPTECH?
Están a analizar a UCP de Harlan.
Como ten unha chea de código...
os equipos tardarán uns anos.
Xa. En fin, polo menos agora hai tempo.
Si. Grazas a ti.
- É para min? - Pois si.
Tíñano en corentena nun estante.
Disque estaba no teu ARC.
Puxémola nun testo. Cremos que che gustaría.
Segundo o xeolocalizador, un paspán chamouna
- planti. - Planti.
Eu.
Que ben, porque me encanta.
É práctico. Moi claro e conciso.
O máis importante é que as familias dos rangers falecidos en GR-39
queren que che dea as grazas por traer as chapas de identificación.
Non tiñas por que facelo. Grazas.
Boothe.
Grazas.
Por que?
Por non renderte comigo.
Oxalá alá atopases o que precisabas.
O mantemento dos ARC deberá concluír antes das 09:00.
Prégaselles aos técnicos...
Velaquí está o ARC serie dez. Coas modificacións que ordenou.
Que lle parece?
Que o vou probar.
Sincronizando.
Seleccione voz.
CLÁSICA
Benvido ao módulo de iniciación do ARC Dez.
Como se chama?
Atlas Maru Shepherd.
Cal é a misión, Atlas?
Non me preguntas que me gusta máis?
Xa sei a resposta.
O café. Ben cargado.
Con tres putos terróns de azucre.
Como te chamas?
Adiviña.
BENVIDA DE NOVO, RANGER
Subtítulos: Marina do Albardeiro